ઉલ્લેખનીય છે કે, નેતા સ્વદેશ કિરાડ રામ રહીમની બેરેકની સામેવાળી બેરેકમાં જ બંધ હતા અને 29 ઓગસ્ટના રોજ જ જેલમાંથી મુક્ત થયા છે. એબીપી સાથેની ખાસ વાતચીતમાં સ્વદેશ કિરાડે જણાવ્યું હતું કે, રામ રહીમ જેલ અધિકારી અને કર્મચારી સિવાય કોઇની સાથે વાત નથી કરતા. તે માત્ર જમીન પર બેસી રડ્યા કરે છે અને રડતા-રડતા પૂછે છે કે, હે ભગવાન, તમે મારી સાથે આ શું કર્યું? સ્વદેશ કિરાડ અનુસાર, રામ રહીમને જેલમાં બિસલેરીનું પાણી આપવામાં આવી રહ્યું છે. આ પાણીના પૈસા રામ રહીમની જેલની કમાણીમાંથી કાપવામાં આવશે.